
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно проекта на решение на Съвета относно сключването от името на Съюза на Споразумението между Европейския съюз и Исландия относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите за периода 2021 – 2027 г.
(12125/2023 – C9‑0004/2024 – 2023/0231(NLE))
(Одобрение)
Европейският парламент,
–	като взе предвид проекта на решение на Съвета (12125/2023),
–	като взе предвид проекта на споразумение между Европейския съюз и Исландия относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите за периода 2021 – 2027 г. (12124/2023),
–	като взе предвид искането за одобрение, представено от Съвета в съответствие с член 77, параграф 2, член 218, параграф 6, втора алинея, буква а), както и с член 218, параграф 7 от Договора за функционирането на Европейския съюз (C9‑0004/2024),
–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид препоръката на комисията по граждански свободи, правосъдие и вътрешни работи (A9‑0000/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Исландия.

а. Контекст 

Регламент (ЕС) 2021/1148 на Европейския парламент и на Съвета за създаване на Инструмент за финансова подкрепа за управлението на границите и визовата политика за периода 2021 – 2027 г. (наричан по-нататък „Регламент за ИУГВП“) беше приет на 7 юли 2021 г.
Регламентът за ИУГВП има за цел да изрази солидарност чрез финансова помощ за онези държави (членки), които прилагат разпоредбите на достиженията на правото от Шенген относно външните граници. Той представлява развитие на достиженията на правото от Шенген, в което участват държавите, асоциирани в изпълнението, прилагането и по-нататъшното развитие на достиженията на правото от Шенген („държави, асоциирани към Шенген“ или „асоциирани държави“).
В член 7, параграф 6 от Регламента за ИУГВП е предвидено, че следва да се изготвят „договорености“, с които се определят естеството и условията за участието в ИУГВП на държавите, асоциирани в изпълнението, прилагането и развитието на достиженията на правото от Шенген, съгласно относимите разпоредби на съответното споразумение за асоцииране. Тези договорености са под формата на споразумения, сключени от Съюза с държавите, асоциирани към Шенген, в съответствие с член 216 от ДФЕС. 
На 1 септември 2021 г. Исландия уведоми за решението си да приеме съдържанието на Регламента за ИУГВП и да го прилага във вътрешния си правен ред.
[bookmark: _Hlk132892775]На 21 февруари 2022 г. Съветът упълномощи Комисията да започне преговори[footnoteRef:1] с Исландия, Кралство Норвегия, Конфедерация Швейцария и Княжество Лихтенщайн във връзка с договореностите относно финансовия принос на тези държави и допълнителните правила, необходими за тяхното участие в Инструмента за финансова подкрепа за управлението на границите и визовата политика за периода 2021 – 2027 г., включително разпоредби, гарантиращи защитата на финансовите интереси на Съюза и правомощията за извършване на одит от Сметната палата, които да бъдат сключени съгласно Регламент (ЕС) 2021/1148 на Европейския парламент и на Съвета[footnoteRef:2]. Преговорите с Исландия бяха успешно приключени от Комисията с парафирането на споразумението на 14 февруари 2023 г. [1:  	Решение (ЕС) 2022/442 на Съвета от 21 февруари 2022 г. за разрешаване на започването на преговори с Исландия, Кралство Норвегия, Конфедерация Швейцария и Княжество Лихтенщайн с оглед на сключването на споразумения между Европейския съюз и тези държави относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите (ОВ L 90, 18.3.2022 г., стр. 116).]  [2:  	Регламент (ЕС) 2021/1148 на Европейския парламент и на Съвета от 7 юли 2021 г. за създаване на Инструмент за финансова подкрепа за управлението на границите и визовата политика като част от Фонда за интегрирано управление на границите (ОВ L 251, 15.7.2021 г., стр. 48).] 

На 13 юли 2023 г. Комисията представи на Съвета предложение за решение на Съвета относно сключването от името на Европейския съюз на Споразумението между Европейския съюз и Исландия относно допълнителни правила във връзка с Инструмента за финансова подкрепа за управлението на границите и визовата политика като част от Фонда за интегрирано управление на границите за периода 2021 – 2027 г.
На 28 септември 2023 г. Съветът прие решение на Съвета и на същия ден поиска от Европейския парламент да даде своето одобрение за проекта на решение на Съвета относно сключването на горепосоченото споразумение. Споразумението беше подписано на 20 декември 2023 г. в Брюксел.
На 21 декември 2023 г. Съветът поиска от Европейския парламент да даде своето одобрение за проекта на решение на Съвета относно сключването на горепосоченото споразумение.


б. Позиция на докладчика

Инструментът за финансова подкрепа на управлението на границите и визовата политика като част от Фонда за интегрирано управление на границите представлява специфичен инструмент в контекста на достиженията на правото от Шенген, предназначен да осигури силно и ефективно европейско интегрирано управление на външните граници, като същевременно се гарантира свободното движение на хора, при пълно спазване на ангажиментите на държавите членки и асоциираните държави по отношение на основните права, и да подпомага единното прилагане и модернизиране на общата визова политика, като по този начин се допринася за гарантиране на високо ниво на сигурност в държавите членки и асоциираните държави.
От представената документация може да се заключи, че Исландия вече следва правилата, определени в Регламента за създаване на Инструмент за финансова подкрепа за управлението на границите и визовата политика, и приложимите членове от Регламента за общоприложимите разпоредби и Финансовия регламент, подобно на държавите – членки на ЕС. 
Поради тази причина докладчикът препоръчва да се даде одобрение за сключването на споразумението за определяне на допълнителните правила, необходими за участието на Исландия в Инструмента за финансова подкрепа за управлението на границите и визовата политика като част от Фонда за интегрирано управление на границите за програмния период 2021 – 2027 г. в съответствие с член 7, параграф 6 от Регламента за ИУГВП.

